**תאריך חתימה:‏02.04.2025 ת.א. 76102-03-25**

**בבית משפט השלום חדרה.**

1. **בארי ספינזי ת.ז 305008955**

מרח'\_דרור 6 דירה 11 , זכרון יעקב.

טלפון: 0547840058

1. **נטע סודרי ת.ז. 201416773,**

מרח'\_דרור 6 דירה 11 , זכרון יעקב

טלפון: 0542564939

1. **יעל ספינזי ת.ז. 233137934,(קטינה – באמצעות ההורים התובעים 1-2)**

מרח'\_דרור 6 דירה 11 , זכרון יעקב

טלפון: 0547840058

1. **איתמר ספינזי ת.ז. 236974580, (קטין באמצעות ההורים התובעים 1-2)**

מרח'\_דרור 6 דירה 11 , זכרון יעקב

טלפון: 0547840058

1. **נועה ספינזי ת.ז. 237363825 .(קטינה באמצעות ההורים התובעים 1-2)**

מרח'\_דרור 6 דירה 11 , זכרון יעקב

טלפון: 0547840058

1. **אדם רוזנטל ת.ז 305687865,**

מרח'\_עציון 11א' רעננה.

טלפון:0547653398

1. **יעל רוזנטל ת.ז. 203775666,**

מרח'\_עציון 11א' רעננה.

טלפון:0508807373

1. **אורי רוזנטל ת.ז. 225388750, (קטינה באמצעות ההורים התובעים 6-7)**

מרח'\_עציון 11א' רעננה.

טלפון:0547653398

1. **רועי רוזנטל ת.ז. 227740974, (קטין באמצעות ההורים התובעים 1-2)**

מרח'\_עציון 11א' רעננה.

טלפון:0547653398

1. **שחר רוזנטל ת.ז. 237288360, (קטין באמצעות ההורים התובעים 1-2)**

מרח'\_עציון 11א' רעננה

טלפון:0547653398

כולם ע"י ב"כ עוה"ד עמית חורש (מ.ר. 70706)

מרח' המושב 42, פרדס חנה

טל' 054-5630411; פקס 077-4703242

מען להמצאת כתב בי דין: [amit@horesh-law.co.il](mailto:amit@horesh-law.co.il)

**התובעים**

**נגד**

**Austrian Airlines (חברה זרה(**

עו"ד איל דורון

דואר אלקטרוני eyald@s-horowitz.o

רח' אחד העם 31 , תל אביב

טלפון 03-5670844

פקס 035660974

**הנתבעת**

**כתב תביעה**

**סוג התביעה ונושאה**: תיק אזרחי בסדר דין רגיל, כספי, חוזים, צרכנות;

**הסעדים המבוקשים**: כספי;

**סכום התביעה**: 91,423 ₪

**סכום האגרה**: 1,142 ₪ בהתאם לפרט 1 לתוספת לתקנות בתי המשפט (אגרות), תשס"ז-2007;

**קיומו של הליך נוסף בקשר למסכת עובדתית דומה שהתובעת היא צד לו או היתה צד לו**: אין

**הזמנה לדין**

הואיל וה"ה בארי ספינז ואח' הגישו כתב תביעה זה נגדך, הנכם מוזמנים להגיש כתב הגנה תוך שישים ימים מיום שהומצאה לך הזמנה זו.

לתשומת לבך, אם לא תגיש כתב הגנה אזי לפי תקנה 130 לתקנות סדר הדין האזרחי, התשע"ט-2018, תהיה לתובעים הזכות לקבל פסק דין שלא בפניך.

**חלק שני**

1. **הצדדים**
2. הנתבעת חברת Austrian Airlines הינה חברת תעופה זרה אשר הפעילה טיסות מישראל או אליה בתקופה המדוברת (להלן: **"הנתבעת"** או **"החברה"**).
3. התובעים הינם שתי משפחות ישראלים אשר רכשו כרטיסי טיסה הלוך וחזור אצל הנתבעת במסלול תל אביב – וינה ישיר. תאריכי הטיסה שנקנו הם 25-31.08.24.

כרטיסי טיסה מצו"ב **כנספח 1.**

1. **הסעד המבוקש:**
2. לאור האמור להלן, בהמ"ש הנכבד מתבקש להורות לנתבעת לפצות את כל אחד מיחידי התובעים בהתאם לסעדים המפורטים להלן:
   1. פיצוי בגין ביטול טיסת על פי חוק שירותי תעופה עבור טיסת ההלוך מישראל מיום 25.8.2024 בסך של 10\*2340=23,400 ש"ח.
   2. פיצוי בגין ביטול טיסת על פי חוק שירותי תעופה עבור טיסת החזור לישראל מיום 31.8.2024 בסך של 10\*2340=23,400 ש"ח.
   3. פיצוי לדוגמא בהתאם לחוק שירותי תעופה בסך כולל לכל משפחה בסך של 6,000 ₪. דהיינו סך כולל של 12,000 ש"ח.
   4. הוצאות מלון בלונדון עבור כלל התובעים 338 פאונד-1554 ש"ח.
   5. עלות כרטיסי טיסה חזרה שנרכשו על ידי התובעים מחברת ארקיע (בקיזוז ההחזר שביצעה הנתבעת) -3,366 ש"ח.
   6. עלות בית מלון באוסטריה שנאלצו התובעים לשהות בו בסך של 6,071 ש"ח.
   7. עלות שירותי הסיוע של מזון ומשקה שנאלצו התובעים להוציא בגין ביטולי הטיסות לאחר ה31.8.2024 -5,015 ש"ח.- מסומן כתום בכרטיסי אשראי מצו"ב כנספח 7.
   8. עלות הוצאות תחבורה ורכב בשל ביטול הטיסות.-3,381 ש"ח- מסומן ירוק בכרטיסי אשראי מצו"ב כנספח 7.
   9. פנאי מזערי בכדי להעסיק 6 קטינים -807 ש"ח.- מסומן צהוב בכרטיסי אשראי מצו"ב כנספח 7.
   10. ביגוד -429 ש"ח.- מסומן ורוד בכרטיסי אשראי מצו"ב כנספח 7.
   11. הפסד 4 ימי עבוד מלאים 4 מבוגרים-12,000 ש"ח.
3. **העובדות המקנות סמכות לבית המשפט:**
4. לבית משפט נכבד זה נתונה הסמכות העניינית והמקומית לדון בתובענה זו לאור סכום התביעה ובהתאם לדין.
5. **תמצית העובדות הנחוצות לביסוס עילת התביעה ומתי נולדה**:
6. שתי משפחות התובעים רכשו הכרטיסים לטיסה מתל אביב לוינה ליום 25.8.2024 מספר טיסה OS 862 אצל הנתבעת (להלן: **"הטיסה"**). הטיסה הייתה מתוכננת לוינה לטיול משפחתי לאחר תקופת מילואים ארוכה של חלק מהתובעים, ורצון לפצות את משפחתם על כל תקופת המילואים.
7. ביום 19/8/2024 הודיעה הנתבעת כי טיסת ההלוך בוטלה, וניתנה לתובעים טיסה חלופית עם עצירת ביניים בלונדון, כאשר שם נאלצו התובעים לשהות בבית מלון ללילה בלונדון, אשר שילמו מכספם, שכן הנתבעת לא דאגה להם ללינה. יצוין כי לאור העובדה שהתובעים נחתו בלונדון ביום 24/8/2024 בשעה 19:50 וטיסת ההמשך תוכננה להיות רק ביום 25/8/2024 בשעה 09:05, אז לא הייתה לתובעים כל ברירה אלא לשלם על חדרים בבית מלון.
8. טיסת החזור אשר תוכננה להיות ביום 31/8/2024 גם היא בוטלה. החלופה שהציעה הנתבעת לתובעים היתה בעיכוב חריג לא הגיוני של 17 יום. בהתאם התובעים נאלצו לחפש טיסה קרובה וסבירה יותר. כאשר הטיסה החליפית הכי קרובה לחזרה לישראל הייתה של חברת ארקיע בעכוב של 4 ימים כאשר הטיסה עצמה עם ארקיע, עלויות השהות בזמן ההמתנה עד לטיסה, לרבות עלות בית מלון, הוצאות וכיו"ב שולמו מכספם.
9. **העובדות**
10. התובעים רכשו בקנייה מרוכזת את כל כרטיסי הטיסה (10 כרטיסים סה"כ מתוכם 2 תינוקות מתחת גיל 2). קנייה ישירות דרך חברת Austrian Airlines. טיסות ישירות מת"א לוינה וחזרה. תאריכי הטיסה שנקנו הם 25-31.08.24.

העתק כרטיסי טיסה מצו"ב **כנספח 1.**

1. ביום 19.08.24 – 6 ימים לפני מועד הטיסה שתוכננה ליום 25.8.2024 התובעים קיבלו הודעה לאקונית בדוא"ל מאוסטריאן על ביטול טיסת הלוך ללא שום הסבר על סיבת הביטול.

העתק הודעת ביטול טיסה מצו"ב **כנספח 2**.

1. לאחר שהתובעים התקשרו לנציגי החברה בישראל קיבלו במקום הטיסה המקורית (ישירה) טיסה עם עצירת ביניים של לילה בלונדון (נחיתה 19:50 בערב שעון לונדון), יציאה מלונדון לוינה 09:00 בבוקר.

העתק כרטיסי טיסה חלופיים מצו"ב **כנספח 3.**

1. בשל העובדה שהנתבעת לא דאגה לשהות בבית מלון בהמתנה הלילית הארוכה, נאלצו התובעים להזמין לינה לילה במלון הסמוך לשדה התעופה בלונדון. בנוסף היו לתובעים עוד הוצאות רבות בלונדון (ארוחות, נסיעות וכו').

העתק קבלה מלון בלונדון מצו"**ב כנספח 4.**

1. ביום 23.08.24 – התובעים הבינו מהתקשורת בישראל (ללא הודעה מהחברה) על ביטול הטיסה חזור. לאחר שהתקשרו עם הנציגות באוסטריה (יום שישי בערב הנציגות בארץ הייתה סגורה) קיבלו במקום הטיסה חזרה המקורית (ישירה) טיסה חזרה דרך רומא. ביום 25.08.24 – התובעים הגיעו לוינה לאחר הטיסה מלונדון.
2. ביום 28.08.24 - במהלך שהותם באוסטריה, דרך ערוצי התקשורת בישראל הבינו שהטיסה שלהם מרומא לישראל מבוטלת. לא קיבלו על כך שום הודעה מחברת Austrian Airlines.
3. התובעים יצרו קשר ביוזמתם עם החברה וביקשו טיסה חלופית. בשלב זה הטיסה הכי מוקדמת שהציעו להם היתה ב17.09.24 דרך אתונה (כשהטיסה המתוכננת דרך רומא הייתה ב01.09.24). עקב התאריך המאוחר החליטו לבטל את הטיסה רשמית ולקבל החזר הרי הצעת הטיסה באיחור של 17 יום אינה סבירה והייתה גוררת שהות של 18 יום נוספים באוסטריה, מה שהיה גורר הוצאות שהתובעים לא היו יכולים לעמוד בהן ולכן נאלצו לחפש בעצמם טיסה אחרת מוקדמת יותר. לאחר כיומיים קיבלו החזר בשווי של כ-12,000 שח סה"כ לכולם.
4. ביום 28.08.24 – התובעים קנו כרטיסי טיסה חזרה במועד המוקדם ביותר שמצאו. דרך חברת ארקיע. טיסה ישירה מוינה לת"א בתאריך 04.09.24.

העתק קבלות לכרטיסי טיסה חזור עם ארקיע מצו"ב **כנספח 5.**

1. ביום 30.08.24 - הזמינו התובעים 4 לילות נוספים במלון באוסטריה עקב דחיית הטיסה חזרה.

העתק קבלה מלון באוסטריה מצו"ב **כנספח 6.**

1. עקב דחיית החזרה היו להם הוצאות רבות נוספות של אוכל, נסיעות, הארכה של הביטוח וכו'.

העתק **פירוטי אשראי** של כל המבוגרים, שם מפורט אלו הוצאות שבוצעו בחו"ל לאחר ה31.08.24 (תאריך החזרה המקורי) מצ"ב כ**נספח 7**

1. בנוסף ניתן לראות הוצאות נוספות שנכפו על התובעים כמו הארכת הביטוח הרפואי (חיוב של חברת הראל) והארכה של החניה בנתב"ג (540 ש"ח סה"כ לכל 11 הימים סה"כ במקום 7 ימים מתוכננים).
2. כמובן שבנוסף נאלצו להאריך את השכרת הרכב בעוד 4 ימים. מצורפים פירוטי ההזמנות (ההוצאות עצמן מפורטות בפירוטי האשראי) הנוספות מחברת Abrix - "**הארכת השכרת רכב - רוזנטל**" ו- "**הארכת השכרת רכב - ספינזי**".
3. מעבר להוצאות שהיו כרוכות בהארכת השהות באוסטריה, ארבעת המבוגרים נאלצו להפסיד 4 ימי עבודה מלאים.
4. בתאריך 25.12.2024 נשלחה דרישה לחברה על ידי עורך דין חורש עמית לנציגם בארץ וזו נותרה ללא מענה , כאשר נעשו נסיונות לפני לשלוח ישירות לחברה דרך האתר ולא צלח.

**עילות התביעה**

1. אין מחלוקת כי על הצדדים חל הדין הישראלי, ובפרט - **חוק שירותי תעופה (פיצוי וסיוע בשל ביטול טיסה או שינוי בתנאיה) תשע"ב-2012** (להלן: "**החוק**"). וידוע לכם כי האחריות כלפי הנוסע מוטלת עליכם כחברת תעופה.
2. בהתאם לחוק אין ולא יכולה להיות מחלוקת כי הטיסה דנא הינה **טיסה שבוטלה,** לעניין זה נפנה להגדרתה של טיסה שבוטלה בהתאם לחוק - טיסה שהתעכבה מעל 8 שעות דינה כדין טיסה שבוטלה.

**""טיסה שבוטלה" – כל אחת מאלה, ואולם לא יראו שינוי במספר הטיסה כשלעצמו כטיסה שבוטלה:**

**(1)   טיסה שלא התקיימה;**

**(2)   טיסה שהמריאה באיחור של שמונה שעות לפחות מהמועד הנקוב בכרטיס הטיסה או באיחור שנקבע לפי סעיף 6(ח);"**

1. ולכן ביטול הטיסה ב19.8.2024 וכן ביטול טיסת חזור ב-28.8.2024 מצדיק בגינו פיצוי סטטוטורי וכן שירותי סיוע.

**טיסה שבוטלה (הוראת שעה – תיקון מס' 1) תש"ף-2020**

**6.       (א)  נוסע שהונפק לו כרטיס טיסה לטיסה שבוטלה, יהיה זכאי לקבל ממפעיל טיסה או מהמארגן הטבות אלה:**

**(1)   שירותי סיוע;**

**(2)   השבת תמורה או כרטיס טיסה חלופי, לפי בחירת הנוסע;**

**(3)   פיצוי כספי כאמור בתוספת הראשונה.**

1. נבהיר כי המקרה הנ"ל אינו חל במקרים בהתאם לתיקון החוק בעניין מלחמת חרבות ברזל, וזאת לאור העובדה שאינו חל במועדים שנקבעו בהתאם לתיקון.
2. מקרה זה על כל היבטיו חוסר סיוע במלונות, בטיסות חלופיות, במזון ומשקה ובכלל בשירותי הסיוע הנדרשים על פי החוק, שינוי טיסה מישירה לטיסה עם עצירת ביניים, מצדיק פיצוי לדוגמא לפי כמוגדר בחוק שירותי התעופה סעיף 11 שדלהלן:

**פיצויים לדוגמה הודעה תשפ"ד-2024**

**11.    (א)  בית המשפט רשאי לפסוק לנוסע שהונפק לו כרטיס טיסה פיצויים שאינם תלויים בנזק (בסעיף זה – פיצויים לדוגמה), בסכום שלא יעלה על 11,540 שקלים חדשים, אם מצא כי נעשה ביודעין אחד מאלה:**

**(1)   מפעיל טיסה או מארגן –**

**(א)   לא נתן הטבות לנוסע שסירב להטיסו, בניגוד להוראות סעיף 5;**

**(ב)   לא נתן הטבות לנוסע שטיסתו בוטלה, בניגוד להוראות סעיף 6;**

**(ג)    לא נתן הטבות לנוסע שטיסתו המריאה באיחור, בניגוד להוראות סעיף 7;**

**(ד)   לא נתן הטבות לנוסע שמועד ההמראה של טיסתו הוקדם, בניגוד להוראות סעיף 8;**

**(ה)   לא נתן פיצוי כספי בשל שינוי בתנאי כרטיס הטיסה כאמור בתוספת השנייה, לנוסע שהועבר למחלקה ברמה נמוכה יותר מזו הנקובה בכרטיס הטיסה שלו, בניגוד להוראות סעיף 9(ב);**

**(2)   מפעיל טיסה, מארגן או מי שהסמיכו לכך הנפיק לנוסע כרטיס טיסה שמועד הטיסה הנקוב בו אינו המועד שרשות שדות התעופה אישרה מראש, ובשל כך הטיסה לא היתה אמורה להמריא במועד הנקוב כאמור, בניגוד להוראות סעיף 10, והיא בוטלה או המריאה בפער העולה על שעתיים מהמועד הנקוב באותו כרטיס טיסה.**

**(ב)  בבואו לקבוע את גובה הפיצויים לדוגמה, יתחשב בית המשפט, בין השאר, בשיקולים המפורטים להלן, ולא יתחשב בגובה הנזק שנגרם לנוסע עקב ביטול הטיסה או השינוי במועד המראתה או בתנאיה:**

**(1)   אכיפת החוק והרתעה מפני הפרתו;**

**(2)   עידוד הנוסע למימוש זכויותיו;**

**(3)   היות ההפרה הפרה חוזרת;**

**(4)   חומרת ההפרה ונסיבותיה;**

**(5)   שווייה הכספי של העסקה שבקשר אליה בוצעה ההפרה.**

**(ג)   אין בהוראות סעיף זה כדי לגרוע מזכותו של נוסע להטבות בשל אותה הפרה.**

1. החמור במקרה דנא הינו שגם אם הנתבעת ביטלה את הטיסה (תהא הסיבה מוצדקת אשר תהא) הרי שעליה לסייע בכל דרך אפשרית על מנת למצוא טיסה חליפית. בעניין הזה החלופות שהוצעו לתובעים הינן חלופות בלתי סבירות – כאשר דא פקטו היה ניתן למצוא חלופות סבירות אחרות, אשר התובעים מצאו בפועל – ובכך למעשה הקטינו בצורה משמעותית את הנזקים. רוצה לומר, אילו התובעים לא היו פועלים באופן אקטיבי הרי שהנזקים בשל התביעה היו משמעותית גבוהים יותר.
2. בפסיקה לאחרונה בת"ק (שלום בת ים) 59915-06-24 **דוד חיים סימון נ' ישראייר תעופה ותיירות בע"מ** (נבו 12.9.2024)

**"14.   המסקנה היא אפוא, כי הנתבעת לא הציגה לתובע חלופה של טיסה חלופית, במקום זו שבוטלה, וגם לא העמידה לרשותו מזון ומשקאות אף שהטיסה בוטלה. משלא קיימה הנתבעת את חובותיה על פי סעיף 6(א)(1) ולפי סעיף 6(א)(2) לחוק, הרי שהתובע זכאי לפיצוי לדוגמה לפי סעיף 11(1)(ב) לחוק.**

**15.   בפסיקת סכום הפיצוי לפי סעיף 11 לחוק, יש להתחשב בשיקולים המנויים בו, וכן בנזק שנגרם לתובע. יצוין, כי התובע הגיע – לבסוף – למחוז חפצו עם טיסה של חברה אחרת, וגם שיקול זה ראוי שיילקח בחשבון. על כן, יעמוד סכום הפיצוי לפי סעיף 11 לחוק על סך של 3,000 ₪.**

**16.   נוכח האמור, אני קובע כי דין התביעה להתקבל חלקית. על הנתבעת לשלם לתובע סכום בסך 3,036 ₪, בתוספת הוצאות משפט בסך 600 ₪ (סכום זה כולל בתוכו אגרה כפי ששולמה). סכום זה ישולם לתובעת בתוך 30 יום מיום קבלת פסק הדין."**

1. **סוף דבר**
2. כל טענה או עובדה הנזכרת בכתב תביעה זה, נטענת באופן מצטבר, חלופי ו/או משלים לכל טענה ו/או עובדה אחרת הנכללת בו, בין אם נאמר הדבר במפורש ובין אם לאו, הכל לפי העניין והקשר הדברים ו/או הדבקם.
3. אין בהעלאת טענה ו/או באזכור עובדה בכתב תביעה זה, כדי להעביר את נטל ההוכחה ו/או נטל הראיה מן הנתבעת, בכל עניין שבו היה נטל ההוכחה ו/או הראיה מוטל עליה אלמלא הועלתה הטענה ו/או אוזכרה העובדה.
4. אשר על כן מתבקש בית המשפט הנכבד לזמן את הנתבעת לדין ולחייבה לשלם לתובעים את הסכומים המפורטים לעיל, בצירוף הפרשי הצמדה וריבית כדין מיום הגשת התביעה ועד ליום התשלום המלא בפועל וכן הוצאות משפט, אגרות ושכ"ט עו"ד בתוספת מע"מ.

עמית חורש, עו"ד

ב"כ התובעים